**Titkári beszámoló**  
Ágoston Dóra Csenge

2013.10.20.-2013.12.01.

**Általános**

Az utóbbi időben a honlap működése is szünetelt, illetve már mindenki tapasztalhatta, hogy a levelezés új rendszerbe került. Sajnos még én sem fértem hozzá a korábbi leveleimhez, de reméljük, hamarosan már tényleg megoldódik a probléma.  
Az új levelező rendszerembe már megkapom a leveleket és válaszoltam is a hallgatói megkeresésekre.

**Fogadóórák**

Fogadóórámat hétfőnként 14:00-15:30 között tartottam az Északi Hallgatói Irodában. A november 25-ei fogadóórámat sajnos nem tudtam megtartani egyéb elfoglaltságaim miatt.

**Iktatás**

Amennyiben az egyetem területén tartózkodom, mindenkinek azonnal leitatom a szükséges dokumentumokat. Sajnos nincs távoli hozzáférésem egyik irodában lévő géphez sem, így távolról még nem tudok iktatni, de igyekszem annyi időt tölteni az egyetemen és a hallgatói irodákban, hogy ezeket akkor mind elintézzem.

A papíros iktatás rendben halad. Szerencsére már nem sok átláthatatlan papírkupac van a hallgatói irodákban, igaz még azért hátra van némi rendezés/rendszerezés ezekkel kapcsolatban.

**Emlékeztetők**

Az emlékeztetők kiküldésével még mindig jócskán le vagyok maradva, de ezek egy része már kész- illetve félkész állapotban van, némelyik már csak lektorálásra vár.  
A hiányosságokat igyekszem mielőbb pótolni, a honlapra folyamatosan feltölteni.

**Meghívók, anyagok**

A meghívók leiktatása gördülékenyen halad, az anyagok összeállításához szükséges időt már kitapasztaltam, így mostanában már az is időben feltöltésre, kiküldésre, illetve nyomtatásra kerül.

**Parkolási engedélyek**

A parkolással minden jól halad. Abban az időszakban, mikor a honalap nem működött, személyesen is kerestek meg hallgatók a szükséges adataikkal.  
Az utóbbi 3 hétben az egyetemen az előző titkárkisasszony (Bozsér Berni) végezte a parkolóba történő beengedést, így egyszerűen tudtam neki továbbítani az igényléseket, még a személyesen leadottakat is.  
Ő sok olyan személyt talált, akiknek már erre a tanévre nem lett meghosszabbítva az engedélyük, tehát velük volt egy kis probléma, hogy miért csak most értesülnek erről, satöbbi, de aztán jelezték felém az újbóli igénylést és utána minden rendben volt velük is.

**Kulcsfelvételi jogok és belépőkártyák**

A kulcsfelvételi joggal rendelkező személyek névsora módosultak a legutóbbi Küldöttgyűlés óta, ez nagyon hamar el is jutott mindkét portára.

Az aktív belépőkártyákkal rendelkező hallgatók névsora, a kártya számmal és jogosultsággal összeírásra került. Több tisztségviselő kapott új kártyát, ezek igénylése és átadása gyorsan lezajlott.

**Választmány**

A Választmányi üléseken részt vettem, a jegyzőkönyvvezetés rendben zajlik. Eleinte volt némi probléma az anyagokkal, de már ezzel sincs semmi gond.

**SZAB**

A meghívókról és jelenléti ívekről készítettem mintákat minden szakterület számára. Ezek iktatása problémamentesen zajlik, bár most tudtommal nem jutott el hozzám 1-2 szab meghívó, amit így nem is tudtam leiktatni.

Bármilyen kérdésetek, kérésetek, hozzászólásotok, esetleg tanácsotok van, nyugodtan írjatok a [titkar@ttkhok.elte.hu](mailto:titkar@ttkhok.elte.hu) email címre!

Köszönöm, hogy elolvastátok a beszámolóm!

Budapest, 2013. december 1.

Ágoston Dóra Csenge  
Titkár

ELTE TTK HÖK